1 priedas
PILONŲ IR REKLAMINIŲ LENTELIŲ TIEKIMO IR SUMONTAVIMO VILNIAUS REGIONE
TECHNINĖ SPECIFIKACIJA

1. SĄVOKOS IR SUTRUMPINIMAI:
1.1 Užsakovas – Valstybinė įmonė Turto bankas.
1.2 Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokiu asmenų grupė, su kuriuo Užsakovas sudaro Sutartį.
1.3 Sutartis – Sutartis, sudaroma tarp Tiekėjo ir Užsakovo dėl Pirkimo objekto.
1.4 Prekės – ženklinimo priemonės (ženklinimo produktai) – pilonai ir reklaminės lentelės bei kiti ženklinimo elementai, įskaitant jų projektavimą, gamybą, tiekimą (pristatymą) bei įrengimą (sumontavimą),  įskaitant  visų būtinų projektų rengimą, derinimą su Užsakovu bei reikalingų leidimų, tarp jų įrengti išorinę reklamą ir statybą leidžiančių dokumentų, gavimą teisės aktų nustatyta tvarka.

2. PIRKIMO OBJEKTAS IR KIEKIAI:
2.1 Pirkimo objektas yra ženklinimo priemonių tiekimas (įskaitant projektavimą, gamybą, pristatymą ir įrengimą (sumontavimą)) pagal specifikacijoje nustatytus techninius reikalavimus.
2.2 Visos prekės turi būti tiekiamos visiškai sukomplektuotos ir parengtos montavimui bei naudojimui, arba jau sumontuotos, atitinkamai pagal šios specifikacijos ir jos priedų techninius reikalavimus.
	Eil. Nr.
	Prekių pavadinimas*
	Aprašymas ir techniniai reikalavimai
	Mato vienetas
	Vilnius

	
	
	
	
	Preliminarus kiekis
	Maksimalus įkainis, Eur be PVM

	1.
	Lauko pilonas, kurio informacinės plokštumos dydis 100 mm ir 150 mm (įskaitant gamybą ir sumontavimo darbus)
	Aukštis 2400 mm, plotis 1000 mm, gylis 200 mm. Medžiagiškumas: aliuminio kompozito korpusas apklijuotas lipduku, organinio stiklo informacinė plokštuma, logotipas ir šoninė dekoracija. Apšvietimui naudojama LED sistema. Detalus aprašymas NT ženklinimo priemonių gide.
	Kompl.
	2
	3 360,00 €

	2.
	Pilono informacinė plokštuma (įskaitant gamybą ir sumontavimo darbus)
	Informacinės plokštumos matmenys: 100 mm arba 150 mm.
Seno lipduko nuo informacinės plokštumos nuėmimas ir (arba) naujo lipduko maketavimas ir klijavimas ant informacinės plokštumos. 
	Vnt.
	8
	50,00 €

	3.
	Vienpusė šviečianti lauko konsolė (įskaitant projektavimą, gamybą ir sumontavimo darbus)
	Matmenys: 600 mm aukštis ir 600 mm plotis. Medžiagiškumas: plastiko, aliuminio arba aliuminio kompozito užfonuoti bortai, organinio stiklo plokštuma su užklijuojamu informaciniu lipduku, kiaurapjūviu frezuotas organinis stiklas arba stiklo inkrustacija. Apšvietimui naudojama LED sistema. Tvirtinamas plokštuma arba šonu ant įvairių fasadų. Sudarymo principai NT ženklinimo priemonių gide.
	Kompl.
	8
	280,00 €

	4.
	Vienpusė nešviečianti lauko konsolė (įskaitant projektavimą, gamybą ir sumontavimo darbus)
	Matmenys: 600 mm aukštis ir 600 mm plotis. Medžiagiškumas: plastiko, aliuminio arba aliuminio kompozito užfonuoti bortai, organinio stiklo plokštuma su užklijuojamu informaciniu lipduku, kiaurapjūviu frezuotas organinis stiklas arba stiklo inkrustacija. Tvirtinamas plokštuma arba šonu ant įvairių fasadų. Sudarymo principai NT ženklinimo priemonių gide.
	Kompl.
	7
	200,00 €

	5.
	Dvipusė šviečianti lauko konsolė (įskaitant projektavimą, gamybą ir sumontavimo darbus)
	Matmenys: 600 mm aukštis ir 600 mm plotis. Medžiagiškumas: plastiko, aliuminio arba aliuminio kompozito užfonuoti bortai, organinio stiklo plokštuma su užklijuojamu informaciniu lipduku, kiaurapjūviu frezuotas organinis stiklas arba stiklo inkrustacija. Apšvietimui naudojama LED sistema. Tvirtinamas šonu ant įvairių fasadų. Sudarymo principai NT ženklinimo priemonių gide.
	Kompl.
	7
	330,00 €

	6.
	Dvipusė nešviečianti lauko konsolė (įskaitant projektavimą, gamybą ir sumontavimo darbus) 
	Matmenys: 600 mm aukštis ir 600 mm plotis. Medžiagiškumas: plastiko, aliuminio arba aliuminio kompozito užfonuoti bortai, organinio stiklo plokštuma su užklijuojamu informaciniu lipduku, kiaurapjūviu frezuotas organinis stiklas arba stiklo inkrustacija. Tvirtinamas šonu ant įvairių fasadų. Sudarymo principai NT ženklinimo priemonių gide.
	Kompl.
	7
	220,00 €

	7.
	Vidinė / Lauko informacinė lenta su keičiamomis informacinėmis lentelėmis (įskaitant projektavimą, gamybą ir sumontavimo darbus) (nuo 0,5 kv. m iki 1,50 kv. m)
	Matmenys: įvairūs, paviršiaus plotas nuo 0,5 kv. m iki 1,50 kv. m . Medžiagiškumas: PVC plastikas arba kompozitas, aliuminio bėgeliai, lipdukai. Tvirtinama ant sienos. Sudarymo principai NT ženklinimo priemonių gide.
	Kompl.
	16
	180,00 €

	8.
	Vidinė / Lauko informacinė lenta su keičiamomis informacinėmis lentelėmis (įskaitant projektavimą, gamybą ir sumontavimo darbus) (nuo  1,51 kv. m - 3 kv. m)
	Matmenys: įvairūs, paviršiaus plotas nuo 1,51 kv. m - 3 kv. m. Medžiagiškumas: PVC plastikas arba kompozitas, aliuminio bėgeliai, lipdukai. Tvirtinama ant sienos. Sudarymo principai NT ženklinimo priemonių gide.
	Kompl.
	16
	480,00 €

	9.
	Vidinė arba lauko informacinė lenta (2100 mm) (įskaitant projektavimą, gamybą ir sumontavimo darbus)
	Matmenys: aukštis 2100 mm, plotis 1400 mm. Medžiagiškumas: PVC plastiko plokštė, organinis arba grūdintas stiklas, ploteriuoti lipdukai arba iškilūs tūriniai elementai. Tvirtinama ant sienos. Sudarymo principai NT ženklinimo priemonių gide.
	Kompl.
	8
	400,00 €

	10.
	Vidinė arba lauko informacinė lenta (1670 mm) (įskaitant projektavimą, gamybą ir sumontavimo darbus)
	Matmenys: aukštis 1670 mm, ilgis 1400 mm. Medžiagiškumas: PVC plastiko plokštė, organinis arba grūdintas stiklas, ploteriuoti lipdukai arba iškilūs tūriniai elementai. Tvirtinama ant sienos. Sudarymo principai NT ženklinimo priemonių gide
	Kompl.
	7
	250,00 €

	11.
	Vidinė arba lauko  informacinė lenta (1250 mm) (įskaitant projektavimą, gamybą ir sumontavimo darbus)
	Matmenys: aukštis 1250 mm, plotis 1400 mm. Medžiagiškumas: PVC plastiko plokštė, organinis arba grūdintas stiklas, ploteriuoti lipdukai arba iškilūs tūriniai elementai. Tvirtinama ant sienos. Sudarymo principai NT ženklinimo priemonių gide.
	Kompl.
	7
	300,00 €

	12.
	Vidinė arba lauko informacinė lenta (850 mm) (įskaitant projektavimą, gamybą ir sumontavimo darbus)
	Matmenys: aukštis 850 mm, plotis 1400 mm. Medžiagiškumas: PVC plastiko plokštė, organinis arba grūdintas stiklas, ploteriuoti lipdukai arba iškilūs tūriniai elementai. Tvirtinama ant sienos. Sudarymo principai NT ženklinimo priemonių gide.
	Kompl.
	7
	265,00 €

	13.
	Naujas vidinės/lauko informacinės lentos lipdukas (įskaitant maketavimą, gamybą ir sumontavimo darbus)
	Medžiagiškumas lipdukas. Matmenys iki 0,6 kv. m. Seno lipduko pašalinimas
	Vnt.
	9
	90,00 €

	14.
	Kabineto ženklinimo lentelės su galimybe keisti informacinius užrašus (įskaitant maketavimą, gamybą ir sumontavimo darbus)
	Medžiagiškumas: PVC plastiko, kompozito plokštė, lipdukas arba skaidrus PVC plastikas. Lentelių sudarymo principai NT objektų ženklinimo priemonių gide.
	Kompl.
	700
	18,00 €

	15.
	Lauko iškaba tvirtinama varžtais (įskaitant maketavimą, gamybą ir sumontavimo darbus)
	Matmenys: įvairių matmenų, iki 0,5 kv. m. Medžiagiškumas: kompozito lenta su klijuojamu matinio laminato lipduku arba tiesiogine spauda. Tvirtinama varžtais ant įvairių fasadų.
	Kompl.
	9
	70,00 €

	16.
	Lauko iškaba tvirtinama paslėptų varžtų būdu (įskaitant maketavimą, gamybą ir sumontavimo darbus)
	Matmenys: įvairių matmenų, iki 0,5 kv. m. Medžiagiškumas: kompozito lankstinys su klijuojamu matinio laminato lipduku arba tiesiogine spauda. Tvirtinama paslėptu būdu ant įvairių fasadų.
	Kompl.
	9
	60,00 €

	17.
	Lipdukas stiklui (įskaitant maketavimą, gamybą ir klijavimo darbus) 
	Matmenys: įvairių matmenų, iki 1 kv. m. Medžiagiškumas plėvelė. Tvirtinimas: klijavimas ant stiklo.
	Vnt.
	9
	60,00 €

	18.
	Pašto dėžutės lipdukas (įskaitant maketavimą, gamybą ir klijavimo darbus)
	Matmenys: įvairių matmenų, iki 1 kv. m. Medžiagiškumas plėvelė. Tvirtinimas: klijavimas ant p.
	Vnt.
	60
	10,00 €

	19.
	Pilonų ir informacinių lentų pristatymas į tiekimo vietą tiekėjo transportu
	Prekių pristatymo (atvykimo ir grįžimo) išlaidos apmokamos taikant atvykimo/grįžimo 1 kilometro fiksuotą įkainį, nurodytą Tiekėjo pasiūlyme. Atstumas (kilometrų skaičius) skaičiuojamas į vieną pusę nuo Tiekėjo ofiso/sandėlio A iki nekilnojamojo turto objekto B ir grįžimas į Tiekėjo ofisą/sandėlį C, suvedant maršrutą į internetinę svetainę: www.maps.lt.
	1 km
	**
	1,80 €

	20.
	Pilonų ir informacinių lentų pristatymas į tiekimo vietą  per siuntų tarnybą
	Pilonų ir informacinių lentų ir kitų gaminių pagal specifikaciją pristatymas į tiekimo vietą per siuntų tarnybą.
	Kompl.
	***
	 


* techniniai duomenys ir vizualiniai sudarymo principai nurodyti techninės specifikacijos priede Nr. 1.
** Transporto išlaidos už 1 km, maksimalus apmokamas atstumas nuvykimui ir grįžimui 400 km.
*** Pristatymas per siuntų tarnybą. Įkainis siuntų tarnybos prekių pristatymo kaina užsakymo dieną.

2.3 Prekės bus perkamos pagal Užsakovo poreikį ir Tiekėjo pasiūlyme nurodytus įkainius (kurie negali būti didesni, nei nurodyti  šioje Techninėje specifikacijoje), neviršijant maksimalios Sutarties kainos.
2.4 Sutarties galiojimo metu, Užsakovas turi teisę koreguoti perkamų prekių kiekius ir asortimentą, Užsakovas turi teisę atsiradus poreikiui, įsigyti kitokių techninių išmatavimų ženklinimo priemones nei nurodytos šioje specifikacijoje ir su tuo susijusias prekes ir paslaugas ne daugiau, kaip 10 proc. nuo bendros Sutarties sumos. Visi nenumatytų prekių ir su jomis susijusių paslaugų įkainiai turi būti suderinami raštiškai, Šalims sudarant susitarimą,  prieš pradedant teikti nenumatytas prekes. 
2.5 Ši techninė specifikacija pateikia reikalavimus perkamoms prekėms (ženklinimo priemonėms) ir jų montavimo darbams Užsakovo objektuose, kurie yra Anykščių, Ignalinos, Molėtų, Šalčininkų, Širvintų, Švenčionių, Trakų, Ukmergės, Utenos, Vilniaus, Visagino ir Zarasų savivaldybėse.
2.6 Tiekėjas privalo pateikti prekes ir atlikti jų montavimo darbus per Užsakovo užsakyme nurodytą terminą. Užsakymo vykdymo terminas derinamas su Tiekėju prieš pateikiant Užsakymą vykdymui, tačiau jis negali viršyti 60 kalendorinių dienų.
2.7 Projekto rengimo metu bendradarbiauti ir iškilusius klausimus derinti su Regiono NT valdymo vadovu – Mariumi Zeilia, el. p. Marius.Zeilia@turtas.lt.
2.8 Tiekiamoms ženklinimo priemonėms taikoma garantija: korpusui – ne mažesnė nei 24 mėnesiai, elektrinei daliai – ne mažesnė nei 60 mėnesių, pamatų statybos darbams – pagal LR civilinio kodekso 6.698 straipsnį. Garantiniu laikotarpiu nustatytus trūkumus Tiekėjas pašalina per Užsakovo nurodytą protingą terminą, bet ne ilgesnį kaip 30 kalendorinių dienų..
2.9 Tiekėjas įsipareigoja pakeisti ar pergaminti nekokybiškas, reikalavimų neatitinkančias prekes savo sąskaita, taip pat ištaisyti nekokybiško sumontavimo defektus.
2.10 Tiekėjas privalo suderinti su Užsakovu ženklinimo priemonių projektus iki jų gamybos etapo, laikytis vizualinių reikalavimų ir naudoti atitinkamas spalvas bei logotipo elementus, kaip nurodyta techninės specifikacijos priede Nr. 1.
2.11 Esant poreikiui Tiekėjas privalo parengti ženklinimo priemonių įrengimo projektą ir visus kitus būtinus dokumentus, reikalingus leidimo gavimui, suderinti juos ir/ar gauti atitinkamų institucijų, juridinių, fizinių asmenų sutikimus ir teisės aktų nustatyta tvarka gauti leidimus ženklinimo priemonių įrengimui, o baigus darbus teisės aktų nustatyta tvarka atlikti užbaigimo procedūras. 
2.12 Ženklinimo priemonių sumontavimo darbus atlikti vadovaujantis, Techninės specifikacijos 2.11 p. nurodytais dokumentais, Lietuvos Respublikos statybos įstatymu   kitais norminiais  teisės aktais, normatyviniais statybos techniniais dokumentais.
2.13 Riziką dėl neįvardintų darbų, medžiagų ir kitų tiekimui bei montavimui būtino technologinio proceso elementų, apie kuriuos buvo galima sužinoti pirkimo procedūrų metu, prisiima Tiekėjas ir įskaičiuoja į savo pasiūlymo kainą. Papildomi darbai, įranga ir kitos išlaidos papildomai apmokami nebus.
2.14 Visos su prekėmis susijusios sąnaudos (medžiagų, darbų, projektavimo, leidimų, derinimo, transporto, mechanizmų ir kt.) įtraukiamos į pasiūlymo kainą.
2.15 Esant poreikiui Tiekėjas turi parengti visus būtinus dokumentus ženklinimo priemonės pamato įrengimui pagal techninės specifikacijos Priede Nr. 1 nurodytus parametrus ir atlikti pamato sumontavimo darbus.
2.16 Tiekėjas, atlikdamas Sutartyje numatytus darbus, užtikrina saugų vykdymą, darbuotojų kvalifikaciją, laikosi saugos, aplinkos apsaugos bei objekto vidaus taisyklių.
2.17 Tiekėjas Sutarties pasirašymo dieną privalo būti pilnai susipažinęs su pirkimo objektu ir turėti pakankamą patirtį prekių tiekimo ir montavimo darbų atlikimui, įsivertinęs visas rizikas, pilnai įvertinęs realią situaciją, visas darbų, medžiagų, detalių, įrangos apimtis bei sąlygas, reikalingas sudaromos Sutarties vykdymui. Tiekėjas neturės teisės motyvuoti netinkamą ar nekokybišką prekių tiekimą ar jų sumontavimą pirmiau minėtų aplinkybių netinkamu įvertinimu.
2.18 Tiekėjas, vykdydamas ženklinimo priemonių montavimo darbus, privalo užtikrinti, kad montavimo metu nebūtų pažeistos šalia darbų zonos esančios komunikacijos, pastato konstrukcijos, apdaila bei patalpose esantys įrenginiai. Pažeidęs komunikacijas, pastato konstrukcijas, apdailą ar įrenginius, Tiekėjas privalo savo lėšomis juos atstatyti per Užsakovo nustatytą terminą. Tiekėjas taip pat privalo užtikrinti greta darbų zonos ir joje esančių žmonių saugą ir prisiimti visą su tuo susijusią atsakomybę.
2.19 Esant poreikiui ženklinimo priemonėms apšvietimas turi būti pajungtas nuo pastato elektros instaliacijos, panaudojant foto relę. Atliekant elektros instaliacijos darbus neturi būti daroma žala pastato vidaus ir išorės apdailai. Ženklinimo priemonės nutolusios nuo pastato preliminariai turi būti iki 5 metrų. Apšvietimas gali būti dvipusis arba vienpusis.
2.20 Tiekėjas turi įsivertinti ir į pasiūlymo kainą įskaičiuoti elektros laidų pravedimą ir susijusias su tuo visas medžiagas, priemones ženklinimo priemonių pajungimui.
2.21 Tiekėjas privalo laikytis priešgaisrinės saugos reikalavimų, saugos darbe, aplinkos saugos taisyklių ir reikalavimų, vykdyti savo darbuotojų nelaimingų atsitikimų darbe tyrimą ir apskaitą. Tiekėjas taip pat privalo laikytis objekto vidaus tvarkos taisyklių, apie kurias informuoja Užsakovą.
2.22 Jeigu Sutarties galiojimo metu Pirkėjo logotipas, prekių ženklas, spalvų deriniai ar kiti vizualinės tapatybės elementai bus atnaujinti, Tiekėjas įsipareigoja gaminti ir tiekti ženklinimo priemones pagal naujausią, Pirkėjo patvirtintą vizualinę medžiagą, vadovaudamasis naujausiu galiojančiu Pirkėjo vizualinės komunikacijos (ženklinimo) vadovu arba jam prilygstančiu dokumentu.
2.23 Aplinkos apsaugos kriterijaus taikymas. Tiekėjas, gamindamas ir tiekiamas prekes, turi laikytis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.4.1 punkte nustatyto reikalavimo – prekei pagaminti ir (ar) tiekti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų. 
2.24 Tiekėjas mažina gaminių pakuočių atliekas (visos pakuotės grąžinamos Tiekėjui pakartotiniam naudojimui, perdirbimui ar kitokiam naudojimui); 
· pakartotinai naudoja, perdirba ar kitaip naudoja prekių gamybos ir pristatymo procese susidariusias atliekas;
· sutarties vykdymo metu visą reikalingą dokumentaciją teikia elektronine forma ir elektroninėmis ryšio priemonėmis. Išimtiniais atvejais su sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimus. 




PRIDEDAMA:
Techninės specifikacijos priedas. Turto banko NT objektų ženklinimo vadovas 2022, 36 lapai.

